b'\n_START_ARTICLE_\nWarner Music Finland\n_START_SECTION_\nHistoria\n_START_PARAGRAPH_\nP\xc3\xb6rssiin vuonna 1989 listautuneen, monen levymerkin katalogit omistaneen Musiikki-Fazerin osti kansainv\xc3\xa4linen suuryritys Warner Music vuonna 1993. Aiempaan uudelleen nimettyyn Warner Music Finland -osakeyhti\xc3\xb6\xc3\xb6n sulautui mm. 30.11.1994 Fazer Musik Ab -osa. Yhti\xc3\xb6n aiemman nimen historia ulottuu 17.01.1933 asti. _NEWLINE_Vuodesta 1994 alkaen Finnlevy on ollut Warner Music Finlandin aputoiminimi. Fazer Finnlevy jatkoi itsen\xc3\xa4isen\xc3\xa4 levy-yhti\xc3\xb6n\xc3\xa4 tuotantoa viel\xc3\xa4 toukokuuhun 1998 asti mm. Fazer Records -julkaisuilla._NEWLINE_Vuodesta 1995 aina 2000-luvun alkuvuosiin saakka Warner julkaisi katalogista eri artistien 20-raitaisia kokoelmalevyj\xc3\xa4 (ja C-kasetteja) nimell\xc3\xa4 20 suosikkia. Vuosituhannen vaihteessa Warner julkaisi eri artistien kokoelmalevyj\xc3\xa4 nimell\xc3\xa4 Musiikin mestareita. 2000-luvun alussa Warner julkaisi eri artistien kokoelmalevyj\xc3\xa4 nimell\xc3\xa4 T\xc3\xa4htisarja \xe2\x80\x93 30 suosikkia._NEWLINE_Aiemmin Warnerin ostama Helsinki Music Company sulautui lopullisesti yhti\xc3\xb6\xc3\xb6n 1.12.2012, mink\xc3\xa4 my\xc3\xb6t\xc3\xa4 Warnerin artisteiksi siirtyiv\xc3\xa4t muun muassa Sturm und Drang, Chisu, Jippu, Suvi Ter\xc3\xa4sniska, Juha Mets\xc3\xa4per\xc3\xa4, Nelj\xc3\xa4nsuora ja Antti Tuisku.\n_START_SECTION_\nPalkinnot\n_START_PARAGRAPH_\nWarner Music Finland palkittiin vuosien 2009 ja 2010 Radio Gaalassa kategoriassa Vuoden levy-yhti\xc3\xb6 promootio (Ramona Forsstr\xc3\xb6m) sek\xc3\xa4 vuoden 2010 gaalassa kategoriassa Vuoden levy-yhti\xc3\xb6.'